钦定古今图书集成/明伦汇编/氏族典/第095卷 > 苏安恒
## 钦定古今图书集成/明伦汇编/氏族典/第095卷 > 苏安恒

按《唐书苏安恒传》：“安恒，冀州武邑人。武后末年，太子
虽还东宫，政事一不与，大臣畏祸，无敢言。安恒投匦
上书，后虽猜克，不能无感慰遣之。明年，复谏曰：‘唐祚
中弱，陛下因以即位。今太子年德已盛，尚贪有大宝，
忘母子之恩，以据神器，何施颜面见唐家宗庙大帝
陵寝哉’？”不报。于是魏元忠为张易之兄弟所构，狱方
急，安恒独申救，易之等大怒，遣刺客邀杀之。赖桓彦
范等悉力营解，乃免。神龙初，为习艺馆内教。节愍太
子难，或谗安恒豫谋，死狱中。